

**Отырар аудандық мәслихатының "Отырар ауданы бойынша тұрғын үй сертификаттарының мөлшері мен оларды алушылар санаттарының тізбесін айқындау туралы" 2023 жылғы 12 мамырдағы № 2/14-VIII шешіміне өзгерістер енгізу туралы**

Түркістан облысы Отырар аудандық мәслихатының 2024 жылғы 29 наурыздағы № 13/74-VIII шешiмi. Түркістан облысының Әдiлет департаментiнде 2024 жылғы 4 сәуірде № 6510-13 болып тiркелдi

      Отырар аудандық мәслихаты ШЕШІМ ҚАБЫЛДАДЫ:

      1. "Отырар ауданы бойынша тұрғын үй сертификаттарының мөлшері мен оларды алушылар санаттарының тізбесін айқындау туралы" Отырар аудандық мәслихатының 2023 жылғы 12 мамырдағы № 2/14-VIII (Нормативтік құқықтық актілерді мемлекеттік тіркеу тізілімінде № 6279-13 болып тіркелген) шешіміне мынадай өзгерістер енгізілсін:

      1) көрсетілген шешіммен бекітілген Тұрғын үй сертификаттарын алушылар санаттарының тізбесінің 12) тармағындағы "Қазақстан Республикасы Еңбек және халықты әлеуметтік қорғау министрінің 2019 жылғы 29 наурыздағы № 154 ""Еңбек ресурстарын болжаудың ұлттық жүйесін қалыптастыру және оның нәтижелерін пайдалану қағидаларын бекіту туралы" бұйрығына (Нормативтік құқықтық актілерді мемлекеттік тіркеу тізілімінде № 18445 болып тіркелген)" - деген сөздер ""Еңбек ресурстарын болжаудың ұлттық жүйесін қалыптастыру және оның нәтижелерін пайдалану қағидаларын бекіту туралы" Қазақстан Республикасы Еңбек және халықты әлеуметтік қорғау министрінің 2023 жылғы 20 мамырдағы № 161 бұйрығына (Нормативтік құқықтық актілерді мемлекеттік тіркеу тізілімінде № 32546 болып тіркелген)" - деген сөздермен ауыстырылсын;

      2) көрсетілген шешіммен бекітілген Тұрғын үй сертификаттарын алушылар санаттарының тізбесіндегі "(жергілікті атқарушы органдарында тұрғын үй алуға кезекте тұрған)" - деген сөздер алып тасталсын.

      2. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Отырар аудандық мәслихатының төрағасы* | *У. Ұзақов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК